76. ΑΠΟΦΑΣΙΣ ΔΙΟΙΚΗΤΟΥ ΟΡΓ ΑΝΙΣΜΟΥ ΑΠΑΣΧΟΛΗΣΕΩΣ  ΕΡΓ ΑΤΙΚΟΥ ΔΥΝΑΜΙΚΟΥ Αριθ.70372/26 της 14 Ιαν./5 Φεβρ. 1977 (ΦΕΚ Β΄ 76) Περί συστάσεως τμήματος εκπαιδεύσεως Συμβούλων Επαγγελματικού Προσανατολισμού παρά  τω Προτύπω ΚΕΚΑΤΕ Αθηνών του Ο.Α.Ε.Δ. Έχοντες υπ’ όψει: 1.Τας διατάξεις του υπ’ αριθμ. 2656/53 Ν.Δ/τος «περί Οργανώσεως και Ελέγχου της αγοράς εργασίας». 2.Τας διατάξεις του υπ’ αριθμ. 2961/54 Ν.Δ/τος «περί συστάσεως Οργανισμού Απασχολήσεως και Ασφαλίσεως ανεργίας». 3.Τας διατάξεις του υπ’ αριθμ. 212/69 Ν.Δ/τος «περί Οργανώσεως και Διοικήσεως του ΟΑΕΔ». 4.Τας διατάξεις της παρ. 2 του άρθρου 5 του Β.Δ. 404/71 (ΦΕΚ 123/21.6.71 τ.Α΄) ως αύται αντικατεστάθησαν υπό του άρθρου μόνου του Π.Δ/τος 378/74 (ΦΕΚ 144/25.5.74 τ.Α΄). 5.Τας διατάξεις του άρθρου 43 του υπ’ αριθμ. 405/71 Β.Δ/τος (ΦΕΚ 123 τ.Α΄ της 21/6/71) «περί Οργανώσεως, συγκροτήσεως και λειτουργίας των υπηρεσιών του ΟΑΕΔ». 6.Τας διατάξεις του άρθρου 3 του υπ’ αριθμ. 1104/72 Ν.Δ/τος περί θεμάτων τινων ασφαλίσεως και εκπ/σεως των επαγγελματικώς καταρτιζομένων». 7.Την εισήγησιν της υπηρεσίας περί συστάσεως τμήματος εκπαιδεύσεως Συμβούλων Επαγγελματικού Προσανατολισμού προς κάλυψιν αφ’ ενός μεν των αναγκών της αγοράς εργασίας εν όψει και της συνδέσεώς μας με την ΕΟΚ αφ’ ετέρου δε των εκάστοτε παρουσιαζομένων αναγκών του ΟΑΕΔ εις ειδικευμένον προσωπικόν των Κλάδων ΑΤ4 και ΑΡ4. 8.Το υπ’ αριθμ. 39582/2559/17.9.76 έγγραφον της Δ/νσεως Επαγγελματικής Καταρτίσεως του Υπουργείου Εργασίας δι’ ου παρέχεται ή έγκρισις του Υπουργού Εργασίας δια την ένταξιν εις το πρόγραμμα ιδρύσεως νέων εκπαιδευτικών μονάδων του ΟΑΕΔ και μονάδος (τμήματος) εκπαιδεύσεως Συμβούλων Επαγγελματικού Προσανατολισμού, αποφασίζομεν: Άρθρον 1. Την σύστασιν Τμήματος εκπαιδεύσεως Συμβούλων Επαγγελματικού Προσανατολισμού παρά τω Προτύπω ΚΕΚΑΤΕ Αθηνών. Άρθρον 2. Σκοπός του ως άνω τμήματος είναι η βάσει του συστήματος της ταχυρρύθμου εκπαιδεύσεως εξειδίκευσις ατόμων επί θεμάτων εφαρμογής και μεθόδων του επαγγελματικού προσανατολισμού προς κάλυψιν των αναγκών της αγοράς εργασίας ως και των εκάστοτε παρουσιαζομένων τοιούτων του ημετέρου Οργανισμού. Άρθρον 3. Τα προσόντα των εκπαιδευομένων, η διάρκεια φοιτήσεώς των ως και αι ώραι διδασκαλίας καθορίζονται κατά τα εν άρθρ. 3 του υπ’ αριθμ. 1104/72 Ν.Δ/τος ειδικώς οριζόμενα. Άρθρον 4. Ως διδακτικόν προσωπικόν εις το δια της παρούσης συνιστώμενον τμήμα εκπαιδεύσεως δύνανται να χρησιμοποιούνται πρόσωπα κεκτημένα πτυχίου Ανωτάτης Σχολής ως και ειδικάς γνώσεις επί θεμάτων αφορώντων εις την διδακτέαν ύλην ή επαγγελματικοί Σύμβουλοι των Κλάδων ΑΤ4 και ΑΡ4 του ΟΑΕΔ επί βαθμοίς 5ω και 2ω της αμοιβής αυτών καθοριζομένης βάσει των κειμένων εκάστοτε διατάξεων. Άρθρον 5. Την εποπτείαν επί της εφαρμογής του όλου εκπαιδευτικού προγράμματος ανατίθεμεν δια της παρούσης εις την καθ’ ύλην αρμοδίαν Διεύθυνσιν Α1 (Επαγγελματικού Προσανατολισμού) συνεπικουρουμένης υπό της Διευθύνσεως Α3 (επαγγελματικής Καταρτίσεως). Πάσα άλλη λεπτομέρεια δια την εφαρμογήν της παρούσης θέλει ρυθμισθή δι’ ετέρων αποφάσεων ημών. 